იონ აურტენეჩე
იონ აურტენეჩე ბორდე (ესპ. Jon Aurtenetxe Borde; დ. 3 იანვარი, 1992; ამორებიეტა-ეჩანო, ესპანეთი) — ესპანელი ფეხბურთელი, „ადელაიდის კომეტების“ მარცხენა მცველი. კარიერა დაიწყო ბილბაოს „ატლეტიკის“ ახალგაზრდულ კლუბში, 10 წლის ასაკში. 2009 წლის 16 დეკემბერს, 17 წლის ასაკში, როდესაც ის ჯერ კიდევ სარეზერვო გუნდში თამაშობდა, შედგა მისი დებიუტი პირველ გუნდში უეფა-ს ევროპის ლიგის მატჩში, სადაც ბრემენის „ვერდერთან“ 0-3 დამარცხდა მისი კლუბი, მან კი მთელი 90 წუთი დაჰყო მოედანზე. ლა ლიგაში მისი დებიუტი შედგა 2010 წლის 28 აგვისტოს, „ჰერკულესთან“ 1-0 მოგებულ მატჩში.